[{"text_idx": "#000001", "text": "Tutvustus: Itaalias paiknev Veneetsia on keskaegne linn, kus kaunid hooned on enamasti gooti vo\u0303i renessansi stiilis. See on ainus linn maailmas, kus paralleelselt ta\u0308navatega paiknevad kanalid ja neis on vo\u0303imalik liikuda omapa\u0308raste paatidega."}, {"text_idx": "#000003", "text": "Hommikuso\u0308o\u0308k hotellis. Ja\u0308tkub so\u0303it Poolas ja Ts\u030cehhimaal. Teel puhke- ja so\u0308o\u0308gipausid ning ostukeskuse ku\u0308lastus. Majutus Brno la\u0308histel hotellis *** (2-3 in. toad)."}, {"text_idx": "#000004", "text": "Hommikuso\u0308o\u0308k, millele ja\u0308rgneb umbes 2-tunnine so\u0303it Viini, (13.-14. saj. St. Stephani katedraal \u2013 Viini su\u0308mbol, parlamendihoone, ooperimaja, raekoda, Scho\u0308nbrunni loss), kus teeme u\u0308levaatliku bussiekskursiooni ja jalutuska\u0308igu vanalinnas. Edasi la\u0308heb so\u0303it u\u0308le kaunite Alpide ning karmide Dolomiitide Veneto tasandiku suunas. O\u0303htuks oleme kohal Padova la\u0308histel hotellis*** (2-sed ja 3-sed toad)."}, {"text_idx": "#000005", "text": "Hommikuso\u0308o\u0308k hotellis. Va\u0308ljaso\u0303it Veneetsiasse \u2013 keskaegne linn, kus kaunid hooned on enamasti gooti vo\u0303i renessansi stiilis, neist tuntuimad on pu\u0308ha Markuse kirik ja Doodz\u030cide palee. See on ainus linn maailmas, kus paralleelselt ta\u0308navatega paiknevad kanalid ja neis on vo\u0303imalik liikuda omapa\u0308raste paatidega \u2013 gondlitega. Tuntuim veetee on ligi 4 km pikkune S-kujuline Canal Grande. Veneetsiat tuntakse kui Aadria mere pa\u0308rli vo\u0303i ka veel saarte- (118), kanalite- (175), sildade- (400) ja valguse linna. Tutvumine Veneetsiaga \u2013 linnaekskursioon (San Marcose va\u0308ljak, Doodzide palee jpm. Laevaso\u0303it Veneetsiasse, Burano ja klaasipuhujate saarele \u2013 Murano). Na\u0308ha saab maailmakuulsa Murano klaasi valmistamist, Burano pitsikudujate sajandipikkuste traditsioonidega to\u0308o\u0308d ning va\u0308rvikirgaste majakestega kaluriku\u0308akesi laguunis. Majutus Padova la\u0308histel hotellis *** (2-3-sed toad)."}, {"text_idx": "#000006", "text": "Hommikuso\u0308o\u0308k. Va\u0308ljaso\u0303it maailma vanimasse vabariiki San Marinosse (Vabaduse maa). San Marino hakkab paistma juba eemalt. Kolm kindlust Monte Titano ma\u0308e harjal iseloomustavad kogu u\u0308mbritsevat maastikku. Pisiriigi ku\u0308lastajaid ootavad vapustavad keskaegsed ta\u0308navad, ma\u0308etipult avanevad vaated Riminile ning peale ko\u0303ige muu maksuvaba kaubanduse hu\u0308ved. San Marinos asuva ma\u0308e tipust (750m) avaneb hingemattev vaade kogu u\u0308mbrusele. Vaba aeg. Vo\u0303imalus ku\u0308lastada Aadria mere randa. Majutus Padova la\u0308histel hotellis*** (2-3-sed toad)."}, {"text_idx": "#000007", "text": "Hommikuso\u0308o\u0308k. Va\u0308ljaso\u0303it Veronasse ja Garda ja\u0308rve maalilise kalda a\u0308a\u0308res asuvasse Gardalandi lo\u0303bustusparki. Verona vaimustavas vanalinnas na\u0308eme kuulsat Arenat, mis Rooma impeeriumi ajal oli suuruselt 3. Amfiteater ja kus ta\u0308napa\u0308eval viiakse la\u0308bi suurejoonelisi vabao\u0303huetendusi, ooperifestivale ning muidugi Shakespeare\u2019i poolt surematuks kirjutatud noorte armastajate Romeo ja Juliaga seotud paiku. Casa di Giulietta ro\u0303du all o\u0308eldud armusoovid pidavat alati ta\u0308ide minema! Garda ja\u0308rv Lago di Garda on Itaalia suurim ja\u0308rv Alpide lo\u0303unajalamil, looduslikult kaunis kohas, u\u0308mbritsetud ma\u0308gede ja kaunite kuurortlinnadega. Ja\u0308rves asub Sirmione poolsaar, mida lo\u0303unakaldaga u\u0308hendab kitsas maakael. Sirmionelt leiame Scaligeri kastelli ja\u0308a\u0308nused. Antiikajal asusid Sirmiones (tollal Sirmio nime all) u\u0308likute villad. Praeguse ku\u0308la po\u0303hjaosas asuvad niinimetatud Catulluse grotid on rooma saunade e. termide ja\u0308a\u0308nused. Ta\u0308napa\u0308eval asuvad Sirmiones kuulsate kirjanikest asukate nimesid kandvad Vergiliuse ja Catulluse spaad. Raviotstarbel kasutatakse ka poolsaare tipus asuvaid va\u0308a\u0308vliallikaid. Majutus Austrias, hostel (2-4 in. toad)."}, {"text_idx": "#000008", "text": "Hommikuso\u0308o\u0308k hostelis. Ja\u0308tkub so\u0303it Austrias, mis oli peaaegu terve eelmise aastatuhande va\u0308ltel Habsburgide impeeriumi keskuseks. Enne lo\u0303unat saabumine Salzburgi, kus aastasadu on resideerunud Austria-Ungari keisririigi peapiiskopid (Euroopa kauneimaid ajaloolisi linnu, Mozarti su\u0308nnilinn). Linn on tuntud ka filmi \u201cHelisev muusika\u201d tegevuspaigana. Jalutuska\u0308ik vanalinnas ja vaba aeg. Ja\u0308tkub so\u0303it Ts\u030cehhimaal ning o\u0303htuks saabume Prahasse. O\u0303htune vanalinna ku\u0308lastus. Majutus hotellis *** (2-3 in. toad)."}, {"text_idx": "#000010", "text": "Hommikuso\u0308o\u0308k hotellis. Baltimaad, O\u0303htuks saabumine Eestisse."}, {"text_idx": "#000012", "text": "laevaso\u0303it Murano ja Burano saarele ca 30 \u20ac\nGardalandi lo\u0303bustuspark ca 20 \u20ac"}, {"text_idx": "#000014", "text": "mugavustega buss (audio/video,wc, kuum vesi)\nmajutus + hommikuso\u0308o\u0308k reisiprogrammis ma\u0308rgitud hotellides"}, {"text_idx": "#000015", "text": "tervisekindlustus al. 13 \u20ac (so\u0303ltuvalt vanusest)\nvaatamisva\u0308a\u0308rsuste- ja muude tasuliste objektide pa\u0308a\u0308smed"}, {"text_idx": "#000016", "text": "Reisi nimetus ja aeg: \ud83d\ude8c Austria-Itaalia"}, {"text_idx": "#000018", "text": "\ud83d\ude8c Itaalia ja Prantsuse Riviera (San-Remo)"}, {"text_idx": "#000024", "text": "Olen lugenud ja no\u0303ustun privaatsustingimustega"}]